DOLOŽKA

o finančných a ekonomických vplyvoch, environmentálnych vplyvoch a vplyvoch na zamestnanosť a podnikateľské prostredie 

k návrhu zákona o právach a povinnostiach osôb pri získavaní, spracúvaní alebo zverejňovaní informácií a ich šírení komunikačnými médiami a o zmene a doplnení niektorých zákonov (tlačový zákon)

1. Odhad vplyvu na verejné financie 

Predložený návrh zákona si nevyžiada zvýšené finančné požiadavky na štátny rozpočet ani ostatné zložky rozpočtu verejnej správy a všetky náklady súvisiace s  realizáciou navrhovanej úpravy budú zabezpečené v rámci limitu výdavkov schválených pre rozpočtovú kapitolu Ministerstva kultúry SR na príslušný rozpočtový rok.

2. Odhad vplyvu na obyvateľov, hospodárenie podnikateľskej sféry a iných právnických osôb 
	
Navrhovaná právna úprava vytvára priestor pre lepšiu ochranu osôb pred zneužitím slobody prejavu a zároveň vytvára optimálne prostredie pre slobodný výkon novinárskej činnosti, čím dostatočne zabezpečuje právne prostredie pre napĺňanie práva na informácie a slobodu prejavu. Navrhované povinnosti nepredstavujú neprimeranú záťaž na hospodárenie podnikateľskej sféry, iných právnických osôb a obyvateľstva, sú štandardne vyžadované aj v iných krajinách EÚ/ES a slúžia na stabilizáciu predmetnej oblasti a získavanie informácií pre investičné, hospodárske, sociálne prípadne iné stimuly spoločnosti do predmetnej oblasti. 

3. Odhad vplyvu na životné prostredie
	
Realizácia navrhovanej právnej úpravy nemá vplyv na životné prostredie.

4. Odhad vplyvu na zamestnanosť

Realizácia navrhovanej právnej úpravy nepredpokladá ani negatívny vplyv na zamestnanosť.

5. Odhad vplyvu na podnikateľské prostredie

Realizácia navrhovanej právnej úpravy nepredpokladá negatívny vplyv na podnikateľské prostredie. Pozitívnym bude zrejmejšie stanovenie práv a povinností podnikateľských subjektov v upravovanej oblasti, ako aj možnosť riešenia prípadných sporov z uplatnenia práva na nápravu v rozhodcovskom konaní.